शिक्षक रहे सामूहिक अवकाश पर, किया प्रदर्शन
सितंबर2012 में नियुक्त तीसरे संशोधित परिणाम से बाहर हुए शिक्षकों ने राजस्थान शिक्षक एवं पंचायतीराज कर्मचारी संघ के बैनर तले शुक्रवार को संभागीय आयुक्त कार्यालय के बाहर प्रदर्शन कर ज्ञापन सौंपा। प्रदर्शन में करीब 250 शिक्षक शामिल हुए। प्रदेश वरिष्ठ उपाध्यक्ष शेरसिंह चौहान ने बताया कि सीएस के नाम सौंपे गए ज्ञापन में 2012 में नियुक्त सभी 40हजार शिक्षकों का एक साथ स्थायीकरण कर शिक्षकों के 16 माह का बकाया एरियर दिलाने की मांग की है। प्रदर्शन के बाद शिक्षकों ने रैली निकाल चेटक सर्कल होते हुए जिला शिक्षा अधिकारी प्रारंभिक पहुंचे। वहां पर अतिरिक्त जिला शिक्षा अधिकारी प्रवीण मेहता से वार्ता की। जिलाध्यक्ष नवीन व्यास ने बताया कि प्रारंभिक शिक्षा विभाग के शासन उप सचिव ने सभी मुख्य कार्यकारी अधिकारी और जिला प्रारंभिक शिक्षा अधिकारी को 27 फरवरी को 2012 के शिक्षकों के स्थायीकरण करने के आदेश जारी किए थे। लेकिन प्रदेश के सभी जिला शिक्षा अधिकारी इस आदेश की अलग-अलग व्याख्या कर रहे हैं। जिससे शिक्षक असमंजस में हैं।
उदयपुर . मांगों को लेकर प्रदर्शन करते शिक्षक संघ के पदाधिकारी
hin_Deva hin_Deva hin_Deva